open-index/open-wikipedia-markdown huggingface dataset:
Լաքե Բերտրան

**Բերտրան Լաքե** (, ), ֆրանսիացի ֆուտբոլիստ, դարպասապահ։

## Ակումբային կարիերա
### «Նանսի»
Բերտրան Լաքեն «Նանսի» ֆուտբոլային ակումբի սան է։ 1997 թվականի օգոստոսի 2-ին «Տրուա» ակումբի դեմ մրցախաղում հիմնական թիմում նորամուտ է ունեցել Լիգա 2-ում։ Մինչև մրցաշրջանի ավարտը, Լաքեն իր թիմի կազմում խաղացել է ևս մեկ մրցախաղ։

1998/99 խաղաշրջանում  «Նանսի» ակումբի հիմնական դարպասապահը շարունակում էր մնալ Ֆրեդերիկ Ռուն, մինչդեռ Բերտրան Լաքեն մասնակցել էր առաջնության 5 մրցախաղում՝ մրցաշարի խաղերի մեծ մասում մնալով պահեստայինների նստարանին։ 1998 թվականի օգոստոսի 23-ին դարպասապահը նորամուտ է ունեցել Լիգա 1-ում՝ «Նանտ» ակումբի հետ մրցախաղում։

Խաղային կարճ ժամանակը չի խանգարել Լաքեին 2 մրցաշրջանում կարմիր քարտ ստանալ։ «Օսերա» և «Ստրասբուրա» ակումբների դեմ մրցախաղերում նա մրցավարի կողմից հեռացվել է պահեստայինի նստարանից։

1999/2000 թվականի մրցաշրջանում Բերտան Լաքեն կարողացել է ամրապնդվել «Նանսի»–ի դարպասում։ 2002 թվականին դարպասապահը տեղափոխվել է բելգիական «Շարլերուա» ակումբ։

### «Շարլերուա»
2003 թվականի հունվարի 19-ին «Մեխելան» ակումբի դեմ մրցախաղում Լաքեն անցկացրել է առաջին մրցախաղը նոր թիմի կազմում։ 2003 թվականի դեկտեմբերի 20-ին ֆրանսիացի դարպասապահը խփել է գոլ «Մոնսա» ակումբի դարպասին։

2006/200 թվականների մրցաշրջանը Բերտրան Լաքեն վարձակալության իրավունքում անցկացրել է իսպանական «Ռեկրեատիվո» ակումբում։ 2006 թվականի հոկտեմբերի 14-ին դարպասապահը նորամուտ է ունեցել Լա Լիգայում՝ «Ատլետիկո Մադրիդ» ակումբի դեմ խաղում փոխարինելով Հավերա Լոպես Վալեխոյին։ 2007 թվականի հուլիսին մինչև  Բելգիա տեղափոխվելը, Լաքեն իսպանական ակումբի կազմում խաղացել է ևս 10 մրցախաղ (8-ը՝ առաջնությունում և 2-ը՝ երկրի գավաթում)։

«Շարլերուա» ակումբի կազմում դարպասապահը շարունակել է հանդես գալ մինչև 2008/09 թվականների խաղաշրջանի ավարտը, որից հետո տեղափոխվել է «Էվիան» ակումբ։ Բելգիական թիմի կազմում Լաքեն ընդհանուր առմամբ Ժյուպիլե լիգայում խաղացել է 184 մրցախաղ։

### «Էվիան»
«Էվիան»–ը Լաքեի տեղափոխվելու պահին հանդես է եկել Նասոնալ լիգայում՝ Ֆրանսիայի երրորդ ուժեղ դիվիզիոնում, սակայն հաջորդող երկու մրցաշրջաններում թիմը կարողացել է նվաճել Լիգա 1–ի ուղեգիր։ 2012/13 թվականների մրցաշրջանում դարպասապահը ակումբի կազմում դարձել է Ֆրանսիայի գավաթի առաջատար։

## Ձեռքբերումներ
 «**Նանսի**»
* Դիվիզիոն 2-ի հաղթող՝ 1997/98

 «**Էվիան**»
* Ֆրանսիայի գավաթի եզրափակչի մասնակից՝ 2012/13
* Լիգա 2-ի հաղթող՝ 2010/11
* Լիգա 3-ի հաղթող՝ 2009/10

## Ծանոթագրություններ

## Արտաքին հղումներ
* Профиль на официальном сайте Профессиональной футбольной лиги Франции
* 
* 
* Профиль на сайте Footballdatabase.eu

Կատեգորիա:Էվիանի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Նանսիի ֆուտբոլիստներ
Կատեգորիա:Վալանսիենի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Ֆրանսիացի ֆուտբոլիստներ
Աշնանային առավոտ Էրանիում

**«Աշնանային առավոտ Էրանիում»** (, «Մեծ ընկուզենի, աշնանային առավոտ, Էրանի»), ֆրանսիացի իմպրեսիոնիստ նկարիչ Կամիլ Պիսարոյի նկարը Պուշկինի թանգարանի հավաքածուից։

Նկարի վրա պատկերված է խնձորի այգի՝ դեղնել սկսող սաղարթով։ Խնձորի ծառերի հետևում գտնվում է մի մեծ ընկուզենի, որը կիսով չափ ծածկված է սաղարթով։ Նրա բնի հետևում երևում է մեծ սպիտակ երկհարկանի տուն՝ կարմիր տանիքով։ Ներքևի ձախ մասում նկարչի ստորագրությունն է և ամսաթիվը՝ C. Pissarro 97։

Ինչպես հետևում է նկարչի ստորագրությունից և հեղինակային անվանումից, նկարը ստեղծվել է 1897 թվականին Ֆրանսիայի հյուսիսում գտնվող Էրանի գյուղի մերձակայքում, որտեղ նկարիչը մշտապես բնակվել է 1884 թվականից։ Նկարի առաջին սեփականատերը եղել է ֆրանսիացի բժիշկ Ժորժ Վինոն։ 1907 թվականի սկզբին նրա հավաքածուն վաճառքի է հանվել Պոլ Դյուրան Ռյուելի պատկերասրահում և մարտի 4-ին այնտեղ այն 2800 ֆրանկով ձեռք է բերել Մոսկվայի արդյունաբերող և կոլեկցիոներ Ի. Ա. Մորոզովը։ Հոկտեմբերյան հեղափոխությունից հետո Մորոզովի հավաքածուն ազգայնացվել է, և 1923 թվականից նկարը գտնվել է Նոր արևմտյան արվեստի պետական թանգարանում։ 1948 թվականին՝ Նոր արևմտյան արվեստի թանգարանի լուծարումից հետո, նկարը տեղափոխվել է Ա. Ս. Պուշկինի անվան գեղարվեստի պետական թանգարանում։ Կտավը ցուցադրվում է նախկին ֆլիգելայում՝ Գոլիցինների կալվածքում (Վոլխոնկա)՝ Եվրոպայի և Ամերիկայի 19-20-րդ դարերի արվեստի պատկերասրահում (16-րդ սրահ)։

1884 թվականին Էրանի տեղափոխվելուց ի վեր այդ այգին մշտապես հայտնվել է Պիսարոյի տեսադաշտում. նույն թվականին նա առաջին անգամ այն պատկերել է «Մառախուղ Էրանիում» կտավի վրա (գտնվելու վայրը հայտնի չէ, հայտնի է 1904 թվականի վերարտադրությամբ)։ Պուշկինի թանգարանի նկարին շատ մոտ է Գիզայի Մուհամեդ Մահմուդ Խալիլի (Եգիպտոս) թանգարանի՝ 1894 թվականին ստեղծված «Մեծ ընկուզենի, եղյամ արևի վրա։ Էրանի» և «Մեծ ընկուզենին գարնանը, Էրանի» (մասնավոր հավաքածու) նկարներին․ երկու նկարներն պատկերում են նույն տեղը, բայց մի քիչ այլ տեսանկյունից։ Վերջին անգամ Պիսարոն իր այգին պատկերել է 1903 թվականին իր մահվանից քիչ առաջ՝ «Խնձորենի և բլուր Էրանիում, առավոտյան արև» նկարում, որը ներկայում պահվում է Բազելի արվեստի թանգարանում։ Կան բազմաթիվ այլ, բավական մոտ աշխատանքներ, որոնք ստեղծվել են ինչպես մինչև 1897 թվականը, այնպես էլ դրանից հետո։

Pissarro - Pissarro and Durand-Ruel Snollaerts, 755.png|«Մառախուղ Էրանիում», 1884 թվական, գտնվելու վայրն անհայտ է
Pissarro - Pissarro and Durand-Ruel Snollaerts, 1022.png|«Մեծ ընկուզենի, եղյամ արևի վրա։ Էրանի», 1894 թվական,  Մուհամեդ Մահմուդ Խալիլի թանգարան Գիզայում (Եգիպտոս)
Pissarro - Pissarro and Durand-Ruel Snollaerts, 1031.png|«Մեծ ընկուզենին։ Էրանի», 1894 թվական, մասնավոր հավաքածու


## Ծանոթագրություններ

## Գրականություն
* 
* 

Կատեգորիա:1897 նկարներ
Կատեգորիա:Կամիլ Պիսսարոյի նկարներ
Կատեգորիա:Մոսկվայի Պուշկինի անվան կերպարվեստի թանգարանի նկարներ
Աննա Պաշկովա

**Աննա Միխայլովնա Պաշկովա** (), ռուս հեքիաթասաց, ԽՍՀՄ գրողների միության անդամ (1938)։

## Կենսագրություն
Ծնվել է Օլոնեցկի նահանգի Պուդոժսկի շրջանի Նիգիժեմյան վոլոստի Յարտևո գյուղում։ Հեքիաթասացի ծննդյան ճշգրիտ տարին անհայտ է։ 1886 թվականին գյուղը այրվել է, և Աննա Պաշկովան ամուսնացել է ու տեղափոխվել Սեմյոնովո գյուղ։

1930 թվականին ընտանիքը կուլակաթափվել է։ 1933 թվականին ամուսնու մահից հետո տեղափոխվել է դստեր մոտ՝ Պետրոզավոդսկ։

1943 թվականից մինչև 1946 թվականն Աննա Պաշկովան ապրել է Մոնչեգորսկ քաղաքում, հանդես է եկել Կարմիր բանակի վիրավոր մարտիկների համար։

Պարգևատրվել է Կարելիայի ՀԽՍՀ Գերագույն խորհրդի պատվոգրով։ Մասնակցել է Մոսկվայի հեքիաթասացների համամիութենական համաժողովին։

## Ստեղծագործություն
Շատ բիլինաներ և հեքիաթներ Աննա Պաշկովան սովորել է Սեմյոնով գյուղից Պեշա Կույր անունով հեքիաթասացից։

Ա. Մ. Պաշկովայի կատարմամբ ձայնագրվել են 16 հին ու պատմական երգեր, 51 քնարական երգ, 15 հեքիաթ, 35 թաղման, կենցաղային հարսանեկան երգեր, ավելի քան 500 ասացվածքներ, 40 հանելուկ։

Հայտնի են ժամանակակից թեմաներով նրա հեքիաթները՝ «Մեր երկիրը» (), «Կոլտնտեսուհի» (), «Լենինի մասին» (), «Հայրենիքի մասին» (): Պապանացիների, Չապաևի, Հայրենական մեծ պատերազմի հերոսների մասին շատ հեքիաթներ հրապարակվել են «Պրավդա» և «Իզվեստիա» կենտրոնական թերթերում։

Առավել հայտնի է նրանից ձայնագրված «Չուրիլո Պլյոնկովիչ» բիլինան և այլն։

## Ծանոթագրություններ

## Գրականություն
* Пашкова, Анна Михайловна. В стране Советов ; Сказ про шестнадцатое июня // Карелия в художественной литературе. — Петрозаводск, 1940. — С.269-271,279-282
* О Ленине : былины и сказы / сост. В. Г. Базанов. — [Тегозеро] : Государственное издательство Карело-Финской ССР, 1943. — 40 с. ; 14 см. — На обл. загл.: Народные сказы о Ленине
* Пашкова, А. М. По твоим заветам / Анна Михайловна Пашкова //На рубеже. — 1949. — № 1. — С.21-22
* Пашкова, Анна Михайловна. Лад да совет: былины, сказки, причитания, пословицы / Сказительница А. М. Пашкова; сост. и авт. биогр. очерка Т. И. Сенькина. — Петрозаводск : Карелия, 1992. — 125,[1] с. — (Сказители и рунопевцы). — Библиогр.: с. 124—125. — ISBN 5-7545-0253-2
* Плачи, в кн.: Русские плачи Карелии, Петрозаводск, 1940
* Рыбникова М. А., Крестьянский пудожский репертуар пословиц, в кн.: Фольклор Карело-Финской ССР. Сборник статей, в. 1, Петрозаводск, 1941; Анна Михайловна Пашкова. [Некролог], «На рубеже», 1948, № 1.

## Արտաքին հղումներ
* Скоро сполнится три круглых годичка Плач-сказ о Горьком Исполнитель: Пашкова Анна Михайловна, 1866 г.р. д. Семеново
* «Как был бы склад да голос, так напела бы на всю волость…». Пудожская сказительница А. М. Пашкова
* Костин И. Сочинительница плачей и былин

Կատեգորիա:ԽՍՀՄ գրողների միության անդամներ
Ոսկե ճարմանդներով կոշիկներ

**«Ոսկե ճարմանդներով կոշիկներ»** (), ռեժիսոր Գեորգի Յունգվալդ-Խիլկևիչի երաժշտական հեքիաթը Իլյա Ռեզնիկի երգերով։ Ֆիլմը նկարահանվել է ԽՍՀՄ Նախարարների խորհրդի հեռուստատեսության և ռադիոյի պետական կոմիտեի պատվերով Օդեսայի կինոստուդիայում 1976 թվականին։

Ֆիլմի նկարահանումներն անցկացվել են Նովգորոդ քաղաքի փայտե ճարտարապետության թանգարանի տարածքում։

## Սյուժե
Իվանուշկայի հայրը ողջ շրջանում ամենալավն է լապտեր հյուսում։ Իր ունակությունը նա փոխանցել է իր որդուն, բայց  վերջին շրջանում Իվանը շատ տխուր է և նա խնդրել է իր ծնողներին՝ իրեն թույլ տալ գնալ տոնավաճառ, գնել մի քիչ երջանկություն։ Սակայն փողը նա ճանապարհին ծախսում է։ Կեսը տալիս է ավազակներին, որպեսզի փրկի խեղկատակ Տիմոնյային, իսկ մյուս կեսը տոնավաճառում նրանից վերցնում է խաբեբան։

Իվանը տոնավաճառում հանդիպում է Մարյուշկային և հասկանում է, որ դա իր երջանկությունն է։ Բայց աղջիկը թագավորի դուստրն էր, որը գաղտնի փախել է թագավորական պալատից՝ տեսնելու, թե ինչպես է ժողովուրդն ուրախանում։

Դստեր գտնելու համար թագավորն ուղարկում է երկու անդրծովյան խուզարկուների, որոնք հագել են ավազակների զգեստներ։ Նրանք գտնում են Մարյուշկային, բայց, օգտվելով առիթից, գողանում են ոսկե ճարմանդներով թագավորական թռչող կոշիկները (բարեկամ թագավորի նվերը) և ադամանդե թագը։

Թագավորը մեծ դժգոհությամբ իմանում է, որ Մարյուշկան սիրում է հասարակ տղայի։ Նա հրամայում է թագավորական պալատի դիմաց անտեսանելի ապարանք կառուցել։ Մեկ գիշերվա ընթացքում Իվանը հյուսում է առասպելական գեղեցկությամբ տուն, և թագավորը ստիպված է նրան տալ իր միակ դստերը։

## Դերերում
* Վլադիմիր Գերասիմով – *Իվանուշկա
* Իրինա Մալիշևա – *արքայադուստր Մարյուշկա
* Լև Դուրով – *ցար
* Օլեգ Բելով – *կարմիր ավազակ
* Գեորգի Շտիլ – *սև ավազակ
* [[Իգոր Դմիտրիև]] – *արտասահմանյան խուզարկու
* Վսեվոլոդ Յակուտ – *արտասահմանյան խուզարկու
* Վլադիմիր Ստարոստին – *Տիմոնյա-խեղկատակ
* Վերա Կուզնեցովա – *պալատական դայակ
* Յուրի Մեդվեդև – *կառապան
* Գեորգի Սվետլանի – *Յարիժկա, կառապան
* Պավել Վիննիկ – *անտառահատ 
* Ալեքսանդր Խոչինսկի – *խաբեբա
* Ելենա Պապանովա – *աղջիկ
* Նատալյա Գորլենկո – *Դունկա
* Պյոտր Բենյուկ – *պահակ
* Յուրի Էլլեր – *պահակ
* Նիկոլայ Կուզմին – *Իվանուշկայի հայրը
* Լիլիա Յապպարովա – ''աղջիկ

## Նկարահանող խումբ
* Սցենարի հեղինակ՝ Կիմ Մեշկի
* Բեմադրող ռեժիսոր՝ Գեորգի Յունգվալդ-Խիլկևիչ
* Բեմադրող օպերատոր՝ Ալեքսանդր Պոլիննիկով
* Կոմպոզիտորներ՝ Սերգեյ Սապոժնիկով, Եվգենի Ֆիլիպով
* Երգերի տեքստի հեղինակ՝ Իլյա Ռեզնիկ, Վլադիմիր Վիսոցկի (ավազակների երգեր, «Скоморохи на ярмарке», «Свадебная»)

## Ծանոթագրություններ

## Արտաքին հղումներ
*  Օդեսայի կինոստուդիայի պաշտոնական ալիքում

Կատեգորիա:1970-ականների ռուսերեն ֆիլմեր
Կատեգորիա:1976 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային մանկական ֆիլմեր
Կատեգորիա:Խորհրդային ֆիլմեր
Աննա Բրիգադերե

**Աննա Բրիգադերե** (, ), լատիշ գրող, դրամատուրգ։

## Կենսագրություն
մինի|Աննա Բրիգադերեի «Սպրիդիշ» հուշամալիր տուն-թանգարանը Տերվետեում:
Սկսել է գրել 1896 թվականին։ Իր ստեղծագործությունում հաճախ գործածել է ժողովրդական բանահյուսության մոտիվներ։ Գրել է պիեսներ-հեքիաթներ և երգիծական կատակերգություններ, բանաստեղծություններ և պատմվածքներ («Մարէ», «Սկեսուր», «Հաղթանակ»)։ Բրիգադերեի պիեսներն առավել հաճախ բեմադրվել են Լատվիայի ազգային թատրոնում (Ռիգա)։ Նա նաև գրել է «Աստված, բնություն, աշխատանք» (Dievs, daba, darbs) ինքնակենսագրական տրիլոգիան։

## Հեքիաթային պիեսներ
* «Սպրիդիտիս» («Մատնաչափիկը», 1903 թվական)` էկրանարկվել է 1982 (մուլտֆիլմ) և 1985 (ֆիլմ) թվականներին 
* «Գունդեգա արքայադուստրը և Բրուսուբարդ թագավորը» (1911 թվական)
* «Մայան և Պայան» (1922 թվական)
* «Կախարդական Լոլիտա թռչունը» (1927 թվական)

## Ծանոթագրություններ

## Գրականություն
* Raksti I—XX. Riga, 1912—1939.
* Anna Brigadere un Tervete / sastadijis Janis Rapa. Riga: Preses Nams, 1996. ISBN 9984-00-226-8 (на латышском)
* Zenta Maurina. Baltais cels : studija par Annu Brigaderi. Riga: Zvaigzne ABC, 1996. ISBN 9984-04-304-5 (на латышском)

Կատեգորիա:Լատիշ գրողներ
Կատեգորիա:Լատիշ դրամատուրգներ
Իրմա Մուլլոնեն

**Իրմա Իվանովնա Մուլոնեն** (, ), ռուս լեզվաբան, բանասիրական գիտությունների դոկտոր, պրոֆեսոր Պետրոզավոդսկի պետակա համալսարանում, Ռուսաստանի գիտությունների ակադեմիայի Կարելիայի գիտական կենտրոնի լեզվի, գրականության և պատմության ինստիտուտի տնօրեն (2005-2015), Ռուսաստանի գիտությունների ակադեմիայի թղթակից անդամ (2019), Ռուսաստանի Դաշնության և Կարելիայի Հանրապետության գիտության վաստակավոր գործիչ։

## Կենսագրություն
Իրմա Մուլոնենը ծնվել է ինգերմանլանդական ֆինների ընտանիքում։ Հայրը կուսակցական և հասարարական գործիչ Իվան Ադամովիչ Մուլոնենն (1928-2017) է, մայրը՝ լեզվաբան, Պետրոզավոդսկի պետական համալսարանի պրոֆեսոր Մարիա Մուլոնենը (1930-2008)։

1978 թվականին ավարտել է Պետրոզավոդսկի պետական համալսարանի պատմա-բանասիրական ֆակուլտետը՝ «ֆիննական լեզու և գրականություն» մասնագիտությամբ։ 1978-1981 թվականներին սովորել է ԽՍՀՄ ԳԱ Կարելիայի մասնաճյուղի ասպիրանտուրայում։

1981 թվականին դարձել է Ռուսաստանի գիտությունների ակադեմիայի Կարելյան գիտական կենտրոնի լեզվի, գրականության և պատմության ինստիտուտի լեզվաբանության բաժնի աշխատակից։ 1983 թվականին Տարտուում պաշտպանել է թեկնածուական ատենախոսություն «Օյատի գետի ավազանի հիդրոնիմիան» թեմայով։

1993 թվականին սկսել է աշխատել Մերձբալթյան-ֆիննական բանասիրության և մշակույթի ֆակուլտետի ֆիննական լեզվի և գրականության ամբիոնում, 2001 թվականից՝ պրոֆեսոր։ 2000 թվականին Յոշկար-Օլում պաշտպանել է դոկտորական ատենախոսություն «Պրիսվիրի տեղանունները․ էթնոլեզվական շփման խնդիրները» () թեմայով։ Պետրոզավոդսկի պետական համալսարանում վարում է  «Ֆիննական լեզվի պատմություն» և «Ֆիննա-ուգրագիտություն» ներածություն"դասախոսությունների դասընթացները։

2005-2015 թվականներին եղել է ՌԳԱ Կարելիայի գիտական կենտրոնի Լեզվի, գրականության և պատմության ինստիտուտի տնօրեն։ ՌԳԱ Կարելիայի գիտական կենտրոնի լեզվի, գրականության և պատմության ինստիտուտի գիտական խորհրդի նախագահ, Պետրոզավոդսկի պետական համալսարանի բանասիրական ֆակուլտետի գիտական խորհրդի անդամ, «Անվանագիտության հարցեր» () ամսագրի խմբագրական խորհրդի անդամ։

## Գիտական գործունեություն
Իրմա Մուլոնենը տեսական և ֆինն-ուգորական անվանաբանության, մերձբալթյան-ֆիննական լեզվաբանության, լեզվական շփումների տեսության հայտնի մասնագետ է։ 1994 թվականին կազմել է Կարելիայի վեպսյան տեղանունների եռալեզու (վեպս-ֆինն-ռուսերեն) ցանկը։

## Հիմնական աշխատանքներ
Տեղանունների և մերձբալթյան-ֆիննական լեզվաբանության խնդիրների վերաբերյալ 200 հրատարակված գիտական աշխատանքների հեղինակ է։

* 
* 
* 
* 
* 
* 
* 
* 
* 

## Ծանոթագրություններ

## Գրականություն
* 
* 
* Финно-угорская мозаика: сборник статей к юбилею Ирмы Ивановны Муллонен. Studia Nordica I / Отв. ред. О. П. Илюха. — Петрозаводск: Карельский научный центр РАН, 2016. — 379 с. — ISBN 978-5-9274-0716-3

## Արտաքին հղումներ
* И. И. Муллонен на сайте КарНЦ РАН

Կատեգորիա:Բանասիրական գիտությունների դոկտորներ
Կատեգորիա:ՌԴ գիտության վաստակավոր գործիչներ
Կատեգորիա:Ռուս բանասերներ
Կատեգորիա:Ռուս լեզվաբաններ
Կատեգորիա:Ռուսաստանի ԳԱ թղթակից անդամներ
Տոտինոսին Ցույոսի

**Լևան Գորգաձե** (, , հայտնի է որպես Տոտինոսին Ցույոսի) սումոյի պրոֆեսիոնալ մարտիկ։  2018 թվականին նվաճել է «Կայսրի գավաթը» եվրոպական երրորդ ըմբիշներից (բուլղարացի Կոտոոսյուից և էստոնացի Բարուտոյից հետո)։ Մայիսյան բասյոյից հետո 2018 թվականին ստացել է օձեկի կոչում, նույնպես եղել է եվրոպացիներից երրորդը։

## Գործունեություն
Ըմբշամարտով զբաղվել է մանուկ հասակից։ Ձյուդոյի և սամբոյի Եվրոպայի պատանեկան առաջնությունների մրցանակակիր։ 2005 թվականին դարձել է սումոյի պատանեկան առաջնության արծաթե մեդալակիր (անձնական և թիմում), որտեղ նրա հետ հանդես է եկել ապագա կոմուսուբի Գագամարուն։ Վերապատրաստվել է Նիհոն համալսարանում, 2005 թվականին ընդունվել է Կասուգանո-Բեյ։ Հասել է մակուուտիին 13 մրցաշարերում։ Բարձրագույն դիվիզիոնում երեք անգամ ցույց է տվել  փոխչեմպիոնի ցուցանիշ։ Հինգ անգամ խրախուսվել է մրցանակներով`մարտական ոգու համար և մեկ անգամ տեխնիկական գերազանցության մրցանակով։ Կարիերայի համար բարձրագույն կոչումը օձեկներն են։ Նրա ուսուցիչը պնդում է, որ նա ավելի լավն է, քան իսկական ճապոնացիները։

2013-ի հուլիսին Տոկուսերյուի հետ հաղթական գոտեմարտում ստացել է ծնկի լուրջ վնասվածք, որի արդյունքում բաց է թողել երեք մրցաշար և կորցրել սեքիտորիի կարգավիճակը՝ դուրս մնալով մաքուսիտայի դիվիզիոնից։ Վերադարձել է Դոհա 2014 թվականի մարտին։ Չորս անընդմեջ ցածր լիգաներում հաղթելով՝ արդեն նույն թվականին վերադարձել է մակուուտի։ Տոտինոսինի համար հաղթական է դարձել 2018 թվականի հունվարյան Խացու Բասեն, երբ մրցումների ավարտից մեկ օր առաջ Լևանը երաշխավորել է առաջին տեղը։ Պրոֆեսիոնալ սումոյի պատմության մեջ առաջին անգամ վրացի մարզիկը դարձավ Կայսերական մեծ Գավաթի հաղթող։

Նաև հաջողությամբ հանդես է եկել մարտին (10-5) և մայիսին (13-2) Բասս 2018-ում։ Մայիսին երկար առաջատար էր և մինչև վերջին օրը պահպանում էր մրցաշարում հաղթելու շանսերը, սակայն տասներեքերորդ օրը անսպասելիորեն պարտվեց Սեդային և ընկնելու ժամանակ կոտրեց դաստակի երկու ոսկոր։ Տասնչորսերորդ օրը, չնայած ծանր վնասվածքին, ցույց տվեց ոգու ուժը և արժանի դիմադրություն ցույց տվեց եկոձունին, որը, սակայն, ձեռքը լիարժեք օգտագործելու անհնարինության պատճառով կրեց երկրորդ պարտությունը։ Մայիսի Բասսի արդյունքներով՝ Մրցավարական կոմիտեն խորհուրդ է տվել Տոտինոսինին օձեկի կոչում շնորհել, ինչը շուտով տեղի ունեցավ։

## Ըմբշամարտի ոճ
Գերադասում է ակտիվ, հարձակողական ուժային ըմբշամարտ։  Գրեթե չի օգտագործում պաշտպանական մեթոդներ։

## Ընտանիք
Գինեգործի ընտանիքի երկու որդիներից մեծն է։

## Ծանոթագրություններ

## Արտաքին հղումներ

* կենսագրությունը japan-sumo.ru-ում 
* Պաշտոնական տեղեկատվություն ասոցիացիայի կայքում
* Ելույթների Վիճակագրություն
* 

Կատեգորիա:Պատվո շքանշանի ասպետներ (Վրաստան)
Գիտա Գոպինաթ

**Գիտա Գոպինաթ** (, ), ծագումով հնդիկ ամերիկացի տնտեսագետ, միջազգային ֆինանսների և մակրոտնտեսության մասնագետ։ Փիլիսոփայության դոկտոր, Հարվարդի համալսարանի պրոֆեսոր, Արվեստների և գիտությունների ամերիկյան ակադեմիայի (2018) և Էկոնոմետրիկ ընկերության (2018) անդամ։ Արժույթի միջազգային հիմնադրամի գլխավոր տնտեսագետ (2019 թվականի հունվարից), առաջին կինն այդ պաշտոնում։

## Կենսագրություն
Գիտա Գոպինաթն ավարտել է Լեդի Շրի Ռամի անվան իգական քոլեջը՝ ստանալով բակալավրի աստիճան, մագիստրոսի աստիճան է ստացել Դելիի տնտեսագիտական համալսարանում և Վաշինգտոնի համալսարանում, ինչպես նաև տնտեսագիտության դոկտորի կոչում՝ Փրինսթոնի համալսարանում (գիտական ղեկավարներ՝ Քենեթ Ռոգոֆ, Բեն Բեռնանկե և Պիեռ-Օլիվիե Գուրինշա)։ Ներկայում Գիտա Գոպինաթը Հարվարդի միջազգային հետազոտությունների և տնտեսագիտության անվանական պրոֆեսոր է (), նախկինում՝ Չիկագոյի համալսարանի Բութի անվան բիզնես դպրոցի տնտեսագիտության ասիստենտ-պրոֆեսոր (2001-2005 թվականներ)։ Նա տնտեսագիտություն է դասավանդում Հարվարդում 2005 թվականից։

Տնտեսագիտական հետազոտությունների ազգային բյուրոյի միջազգային ֆինանսների և մակրոտնտեսության ծրագրի համատնօրեն։ *American Economic Review*-ի համախմբագիր (2017 թվականից)։

Ամուսնացած է, ունի որդի։

## Մրցանակներ և նվաճումներ
* 2011 թվականի Համաշխարհային տնտեսական ֆորումում ընտրվել է երիտասարդ համաշխարհային առաջնորդ
* Financial Times-ի վարկածով եղել է *25 Indians to Watch*-ի շարքում (2012)
* 2014 թվականին ԱՄՀ-ի կողմից ընդգրկվել է մինչև 45 տարեկան լավագույն 25 տնտեսագետների թվում
* Արժանացել է Վաշինգտոնի համալսարանի վաստակավոր շրջանավարտների մրցանակի (2017)
* Ընդգրկվել է *FP Top 100 Global Thinkers*-ի շարքում (2019) 
* Արտասահմանցի հնդիկների համար սահմանված *Pravasi Bharatiya Samman* մրցանակի դափնեկիր

## Ծանոթագրություններ

## Արտաքին հղումներ
* Gita Gopinath. Professor of Economics
* New chief economist Gita Gopinath reflects on the challenges ahead (The Harvard Gazette, November 30, 2018)

Կատեգորիա:20-րդ դարի ամերիկացի գործարարներ
Կատեգորիա:20-րդ դարի ամերիկացի տնտեսագետներ
Կատեգորիա:21-րդ դարի ամերիկացի գործարարներ
Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:Ամերիկացի տնտեսագետներ
Կատեգորիա:Գիտնականներ այբբենական կարգով
Կատեգորիա:Դելիի համալսարանի շրջանավարտներ
Կատեգորիա:Կին տնտեսագետներ
Կատեգորիա:Հարվարդի համալսարանի շրջանավարտներ
Կատեգորիա:Հարվարդի համալսարանի պրոֆեսորներ
Կատեգորիա:Հնդիկ տնտեսագետներ
Աննա Տյուտչևա

**Աննա Ֆյոդորովնա Տյուտչևա** (, ), հուշավիպագիր, Գերագույն արքունիքի պատվո սպասուհի (ֆրեյլինա)։ Կիսել է սլավոնաֆիլների տեսակետները։

Հանդիսանում է բանաստեղծ Ֆեոդոր Տյուտչևի դուստրը և Իվան Ակսակովի կինը։

## Կենսագրություն
Աննան Ֆեոդոր Տյուտչևի ավագ դուստրն է առաջին կնոջից՝ Էլեոնորա Ֆեոդորովնա Պետերսոնից (1800-1838)։ Ծնվել է Գերմանիայում, կրթություն ստացել Մյունխենի թագավորական ինստիտուտում։ Ռուսաստան է եկել տասնութ տարեկանում։ Մինչև 23 տարեկանն ապրել է Օրյոլի նահանգի Օվստուգ կալվածքում։ Ընտանիքի նյութական սուղ վիճակի պատճառով բանաստեղծը միջնորդել է իր դուստրերից մեկին նշանակել արքունիքի պատվո սպասուհի։ 1853 թվականին Աննան նշանակվել է արքայադուստր Մարիա Ալեքսանդրովնայի պատվո սպասուհի։ Գահաժառանգի կինը գերադասել է ոչ գեղեցիկ, լուրջ աղջկան։ Խելացի, ուշադիր և անկախ մտածողությամբ աղջիկ, եվրոպական կրթությամբ, միևնույն ժամանակ ռուս հայրենասեր Տյուտչևան դարձել է արքայադստեր սիրելի սպասուհին և նրա կրտսեր երեխաների ուսուցիչը։ Ճակատագրի անսպասելի շրջադարձը որոշել է Աննա Ֆեոդորովնայի հետագա ուղին, նա դարձել է հասարակական գործիչ։

Արքունիքում շատերը նրան չեն հանդուրժել այն շիտակության համար, որով Աննան պաշտպանել է իր տեսակետները սլավոնաֆիլների հետ մտերմության համար։ Նրանք համարել են, որ նա «զազրելի բնավորություն» ունի։ Ինչպես գրել է կոմս Սերգեյ Շերեմետևը․

1866 թվականին Աննա Տյուտչևան դարձել է Իվան Ակսակովի կինը և ողջ համատեղ կյանքի ընթացքում նրա հավատարիմ զինակիցն ու օգնականը։ 1853-1882 թվականներին նա օրագիր է պահել․ դեռ 1858 թվականին Ակսակովը նրան խորհուրդ է տվել հուշեր գրել։ Ունենալով աներկբայելի գրական տաղանդ, տալով նպատակային և սուր բնութագրումներ՝ Տյուտչևան ստեղծել է ռուսական էլիտայի հետաքրքիր դիմանկարը երկու դարաշրջանների փոփոխության ժամանակ։

Մահացել է 1889 թվականին։ Թաղված է Տրոիցե-Սերգիյան մայրավանքում, ամուսնու՝ Իվան Ակսակովի կողքին։

## Ծանոթագրություններ

## Գրականություն
* 
* 
* 

## Արտաքին հղումներ
* Анна Тютчева. Русская болезнь

Կատեգորիա:Ռուսական կայսրության հուշագիրներ
Կատեգորիա:Ռուսական կայսրության կին գրողներ
Կատեգորիա:Ռուս հասարակական գործիչներ
Գնչուների լեզվի միջազգային օր

**«Գնչուների լեզվի միջազգային օր»**, ՅՈՒՆԵՍԿՕ-յի կողմից ընդունված իրադարձություն, որի նպատակ է հռչակվել գնչուների լեզվի պահպանումը, մշակույթի տարածումն և մայրենի լեզվով կրթությունը։ 2009 թվականից սկսած նշվում է յուրաքանչյուր տարի՝ նոյեմբերի 5-ին։ 2012 թվականին Խորվաթիայի խորհրդարանը պաշտոնապես ճանաչեց այն, իսկ 2015 թվականին ՅՈՒՆԵՍԿՕ-ն նոյեմբերի 5-ը հռչակեց գնչուների լեզվի համաշխարհային օր։ 2018 թվականի դրությամբ Եվրոպայի խորհրդի անդամ 16 երկրներ գնչուերենը ճանաչում են որպես փոքրամասնություն կազմող գնչուների լեզու՝ համաձայն «Տարածաշրջանային կամ փոքրամասնությունների լեզուների եվրոպական խարտիայի»։

## Ծագում
Իրադարձությունը տեղի է ունեցել 2008 թվականի նոյեմբերի 5-ին, Խորվաթիայի մայրաքաղաք Զագրեբում, ծագումով գնչու գիտնական և քաղաքական գործիչ Վելժկո Կայտազիի հեղինակած «Գնչուերեն-խորվաթերեն և խորվաթերեն-գնչուերեն» առաջին բառարանի շնորհանդեսի ժամանակ։ Այդ օրը ամբողջ աշխարհից և Խորվաթիայից ներկայացած գնչուական համայնքի ներկայացուցիչները ստորագրեցին կանոնադրություն, ըստ որի նոյեմբերի 5-ը Խորվաթիայի Հանրապետությունում հռչակվեց գնչուների լեզվի օր։ Կանոնադրության ստորագրումը նախաձեռնել և կազմակերպել են Վելյկո Կայտազին և «Կալի Սարա» գնչուների կրթության խորվաթական ասոցիացիան (այսօր կոչվում է Խորվաթիայի գնչուների միություն «KALI SARA»): Կանոնադրությունը ստորագրել են մոտ 150 հոգի։
մինի|աջից|Նոյեմբերի 5-ը Խորվաթիայի Հանրապետությունում գնչուների լեզվի օր հռչակող կանոնադրություն (2008 թվականի նոյեմբերի 5, Զագրեբ, Խորվաթիա)
Մեկ տարի անց, 2009 թվականի նոյեմբերի 3-ից 5-ը Զագրեբում կայացած Գնչուների լեզվի ստանդարտացման և կոդավորման համաշխարհային սիմպոզիումի ժամանակ, Գնչուների միջազգային միությունը և գնչուների կրթության խորվաթական «Կալի Սարա» ասոցիացիան հրապարակեցին փաստաթուղթ, ըստ որի առաջարկվում էր Նոյեմբերի 5-ը ճանաչել որպես գնչուների լեզվի համաշխարհային օր բոլոր այն երկրներում, որտեղ ապրում են գնչուները։ Այսպիսով, 2009 թվականի նոյեմբերի 5-ին այդ տոնը առաջին անգամ նշվեց պաշտոնապես։

## Միջազգային ճանաչում
2012 թվականի մայիսի 25-ին կայացած նստաշրջանում Խորվաթիայի խորհրդարանը միաձայն (122 կողմ) ընդունեց պատգամավորների առաջարկ-խնդրանքը՝ աջակցելու նոյեմբերի 5-ը գնչուների լեզվի համաշխարհային օրը հռչակելու նախաձեռնությանը։ Քանի որ Խորվաթիայի կառավարությունը աշխարհում առաջինն էր հանդես եկել նման առաջարկով, նաև հրավիրեց այլ երկրների խորհրդարաններին, միջազգային կազմակերպություններին և կառույցներին, ինչպես նաև ժողովուրդներին՝ միանալու նախաձեռնությանը։
Եվ հենց Խորվաթիայի Հանրապետության խնդրանքով էլ 2015 թվականին ՅՈՒՆԵՍԿՕ-ն նոյեմբերի 5-ը հռչակեց գնչուերեն լեզվի համաշխարհային օր։

## Ծանոթագրություններ

Կատեգորիա:Գնչուներ
Կատեգորիա:ՄԱԿ-ի միջազգային օրեր
Կատեգորիա:Միջազգային օրեր
Վահե Գասպարյան

**Վահե Գասպարյան** (Ապրիլի 5, 1971, Երևան, Հայաստան) - բժշկական գիտությունների դոկտոր և հայ քաղաքական գործիչ, դոցենտ, Ազգային դեմոկրատական բևեռի խորհրդի անդամ, 2 արտոնագրի հեղինակ։

### Կրթություն
1993 թ․ - Երևանի պետական բժշկական համալսարանի բժշկական գիտությունների դոկտոր (գերազանցությամբ)։

1995 թ․ Սիրտ-անոթային վիրաբուժության կլինիկական օրդինատուրա Միքայելյանի անվան վիրաբուժության հիվանդանոց-ինստիտուտում։

### Մասնագիտական փորձ
* 1995 թ․ մարտ-ապրիլ ամիսներին Վեստչեթերի բժշկական կենտրոնում մասնակցել է սրտային վիրաբուժության հատուկ դասընթացների, Նյու Յորք, ԱՄՆ։
* 1998 թ․ հոկտեմբեր-դեկտեմբեր ամսիներին վերաապատրաստվել է Փարիզի Բրյուսե, Լարիբուազյե և Սեն Դենի Բժշկական կենտրոններում, Փարիզ, Ֆրանսիա։
* 1996-1998 թթ․ ծառայել է Երևանի Կայազորային հոսպիտալում՝ որպես բուժծառայության ավագ լեյտենանտ։
* 1999-2001 թթ․ աշխատել է Երևանի Միքայելյանի անվան վիրաբուժության ինստիտուտի անոթային վիրաբուժության բաժանմունքում։
* 2002-2003 թթ․ աշխատել է Սինգապուրի Ազգային համալսարանական հիվանդանոցի սիրտ-անոթային  և կրծքային վիրաբուժության բաժանմունքում, Սինգապուր։
* 2003-2005 թթ․ աշխատել է Էրեբունի բժշկական կենտրոնում՝ որպես Սրտի վիրաբուժության բաժանմունքի վարիչ։
* 2006-2009 թթ․ աշխատել է Զեյթունի Սիրտ-անոթային բժշկական Կենտրոնում, որպես Սրտի Վիրաբուժության բաժանմունքի վարիչ։
* 2010-2020թթ հուլիս աշխատել է Էրեբունի բժշկական կենտրոնում՝ որպես Սիրտ-անոթային վիրաբուժության բաժանմունքի վարիչ։

#### Մշակումներ և հոդվածներ
Բժիշկ Գասպարյանը հորինել և արտոնագրել է աորտայի փականի ամբողջական աուտոլոգիական վերականգնման օրիգինալ մեթոդը (2000 թ.), որի համար ստացել է դոցենտի գիտական աստիճան։

2002 թվականին նա հորինել է միտրալ փականի ամբողջական աուտոլոգիական վերականգնման մեթոդը, որը արտոնագրել է Սինգապուրում 2003 թ․։

Բժիշկ Գասպարյանը 21 գիտական հոդվածների և գիտական գրքերի հեղինակ է (բժշկական գիտությունների վերաբերյալ)։

### Քաղաքական գործունեություն
* 2018 թ․ «Սասնա ծռեր» համահայկական քաղաքական շարժման անդամ.
* 2020 թ․ «Ազգային ժողովրդավարական բևեռ» շարժման անդամ։
* 2021 թ․ «Ազգային ժողովրդավարական բևեռ» շարժման խորհրդի անդամ։
* 2021 թ․ «Ազգային ժողովրդավարական բևեռ» շարժման համահիմնադիր և խորհրդի անդամ։
* 2021թ․ հունիս, «Ազգային ժողովրդավարական բևեռ» կուսակցության վարչապետի թեկնածու Հայաստանի համընդհանուր ընտրություններում։

### Անձնական կյանք
Բժիշկ Գասպարյանն ամուսնացած է, ունի 3 դուստր։

## Ծանոթագրություններ

Կատեգորիա:Բժշկական գիտությունների դոկտորներ
Դանիել Բովետ

**Դանիել Բովետ** (, ), շվեյցարական ծագումով իտալացի դեղագետ, ծննդյան պահից Էսպերանտո։ Լոնդոնի թագավորական ընկերության արտասահմանյան անդամ 1962 թվական, Ֆրանսիայի գիտությունների ակադեմիա 1964 թվական։

## Կենսագրություն
Դանիել Բովետը ծնվել է Շվեյցարիայի Ֆլերիե քաղաքում։ 1927 թվականին ավարտել է Ժնևի համալսարանի բժշկական ֆակուլտետը, իսկ 1929 թվականին ստացել դոկտորի աստիճան։ 1929-1947 թվականներին եղել է Փարիզի Պաստերի ինստիտուտի ասիստենտ։ 1947 թվականին նա ստացել է Իտալիայի քաղաքացիություն։ 1947-1964 թվականներին ղեկավարել է Հռոմի Առողջապահության բարձրագույն ինստիտուտի քիմիաթերապիայի բաժինը։ Դանիել Բովետը 1965 թվականին ղեկավարել է մի հետազոտական խումբ, որը եզրակացրել է, որ ծխախոտի ծխելը մեծացնում է օգտագործողների ինտելեկտը։ Նա 1964-1971 թվականներին եղել է Սասսարիի իտալական համալսարանի դեղագիտության պրոֆեսոր, իսկ 1971 թվականից՝ Հռոմի համալսարանի պրոֆեսոր է։

## Հիմնական գրություններ
Հիմնական աշխատանքները նվիրված են նյութերի քիմիական կառուցվածքի և դեղաբանական գործողության փոխհարաբերությունների ուսումնասիրությանը։ Նա առաջիններից էր, ով բացահայտեց սուլֆանիլամիդային պատրաստուկների հակաբակտերիալ գործողության մեխանիզմները։ Հաստատվել են օրինաչափություններ կուրարանման և հակահիստամինային միացությունների կառուցվածքում, որոնք որոշում են դրանց ազդեցությունը։

## Նոբելյան մրցանակ
* Նոբելյան մրցանակ ֆիզիոլոգիայի կամ բժշկության բնագավառում 1957 թվական։

## Հեղինակած գրականություն
* Structure et activité pharmacodynamioue des médicaments du systéme nerveux végetatif, Bóle, 1948․
* Curare and curarelike agents, Arnst., 1959.

## Ծանոթագրություններ

## Գրականություն
* 

## Արտաքին հղումներ
* Информация на Нобелевском сайте 
* Daniel Bovet, 23 March 1907 — 8 April 1992 // Biographical Memoirs of Fellows of the Royal Society, 1994, vol. 39, pp.&nbsp;59–70, plate, by A. Oliverio 

Կատեգորիա:20-րդ դարի իտալացիներ
Կատեգորիա:20-րդ դարի կենսաբաններ
Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ
Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:Գիտությունների դոկտորներ
Կատեգորիա:Դեղագործներ
Կատեգորիա:Իտալացի բժիշկներ
Կատեգորիա:Իտալացի գիտնականներ
Կատեգորիա:Իտալացի կենսաբաններ
Կատեգորիա:Իտալացի քիմիկոսներ
Կատեգորիա:Իտալացի ֆիզիոլոգներ
Կատեգորիա:Լոնդոնի թագավորական ընկերության անդամներ
Կատեգորիա:Նոբելյան մրցանակակիրներ
Կատեգորիա:Նոբելյան մրցանակի դափնեկիրներ
Կատեգորիա:Շվեյցարացի բժիշկներ
Կատեգորիա:Շվեյցարացի բողոքականներ
Կատեգորիա:Շվեյցարացի գիտնականներ
Կատեգորիա:Շվեյցարացի քիմիկոսներ
Կատեգորիա:Քաղցկեղից մահացածներ
Կատեգորիա:Ֆրանսիայի գիտությունների ակադեմիայի անդամներ
365 օր։ Այս օրը

***365 օր։ Այս օրը*** (), սպասվող ամերիկալեհական էրոտիկ ժանրի ռոմանտիկ դրամա, որի ռեժիսորներն են Բարբարա Բիալովասը և Թոմաս Մանդեսը։ Հանդիսանում է «365 օր» ֆիլմի սիքվելը, ստեղծվել է տրիլոգիայի երկրորդ նովելի՝ «Այս օրը» վեպի հիման վրա, որի հեղինակը Բլանկա Լիպինսկան է, իսկ դերասանական կազմում են Աննա Մարիա Սիքլյուկան, Մագդալենա Լամպարսկան և Միքել Մորոնեն։ Ֆիլմը թողարկվելու է Նեթֆլիքս հարթակով 2022 թվականի ապրիլի 27-ին Լեհաստանում և ԱՄՆ-ում։

## Դերասանական կազմ
* Աննա Մարիա Սիքլյուկա՝ Լաուրա Բիել
* Մագդալենա Լամպարսկա՝ Օլգա
* Միքել Մորոնե՝ Դոն Մասսիմո Տորիչելլի
* Օտար Սարալիձե՝ Դոմենիկո
* Սիմոնե Սուսինա՝ Նաչո

## Արտադրություն
Նկարահանումները սկսվել են 2021 թվականի մայիսին, անցկացվել են Իտալիայում և Լեհաստանում, Աննա Մարիա Սիքլյուկան և Մագդալենա Լամպարսկան կրկնել են առաջին ֆիլմի իրենց դերերը։ Արտադրությունը պաշտոնապես նախատեսված է եղել սկսել 2020 թվականին Սիցիլիայում և Լեհաստանում, բայց այն հետաձգվել է COVID-19 համավարակի պատճառով։ 2021 թվականի փետրվարին Միշել Մորոնեն նույնպես հաստատվել է իր դերակատարման համար։

## Թողարկում
«365 օր։ Այս օրը» Լեհաստանում և ԱՄՆ-ում թողարկվելու է 2022 թվականի ապրիլի 27-ին՝ Նեթֆլիքս հարթակով։

## Սիքվել
Սիքվելի համար նախատեսված են ծրագրեր, վերնագրված է այն որպես «Հաջորդ 265 օր», որը նույնպես հետաձգվել է համավարակի պատճառով։ 2021 թվականի մայիսին հայտարարվել է, որ 2022 թվականին Նեթֆլիքսը թողարկելու է «Այս օրը» վերնագրով ֆիլմը։ Մորոնեի, Սիքլյուկայի և Լամպարսկայի վերադարձը նույնպես հաստատվել է։

## Ծանոթագրություններ

## Արտաքին հղումներ
* 

Կատեգորիա:2020-ականների անգլերեն ֆիլմեր
Կատեգորիա:2020-ականների ֆիլմեր
Կատեգորիա:2022 ֆիլմեր
Կատեգորիա:Netflix-ի արտադրության ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան ռոմանտիկ ֆիլմեր
Կատեգորիա:Էրոտիկա
Կատեգորիա:Իտալերեն ֆիլմեր
Կատեգորիա:Լեհական դրամա ֆիլմեր
Կատեգորիա:Լեհերեն ֆիլմեր
Կատեգորիա:Նեթֆլիքսի բնօրինակ ծրագրեր
Կատեգորիա:Վեպերի էկրանավորումներ
Թամար (այլ կիրառումներ)

**Թամար** անվանումը կարող է վերաբերել.

* Թամար (Ակնի գավառ), գյուղ Արևմտյան Հայաստանում, Խարբերդի վիլայեթի Ակնի գավառակում,
* Թամար (վրաց թագուհի), Վրաստանի թագուհի 1184 թվականից (1178 թվականից հոր՝ Գեորգի III-ի գահակից),
* Թամար թագուհու անվան օդանավակայան, օդանավակայան Վերին Սվանեթի տարածաշրջանի Մեստիա քաղաքատիպ ավանում։
Ճորոխ (այլ կիրառումներ)

**Ճորոխ** անվանումը կարող է վերաբերել.

* Ճորոխ, գետ Թուրքիայում և Վրաստանում,
* Ճորոխ (Բաբերդի գավառ), գյուղ Արևմտյան Հայաստանում, Էրզրումի վիլայեթի Բաբերդի գավառակում։
Վերչելլի (գավառ)

**Վերչելլիի գավառ** (, ), գավառ Իտալիայի Պիեմոնտ մարզի հյուսիսարևելյան հատվածում։

Սահմանակից է Շվեյցարիայի Վալե կանտոնին (հյուսիսում) և իտալական Վերբանո Կուզիո Օսսոլա, Նովարա, Պավիա, Թուրին, Բիելա, Վալե դ’Աոստա և Ալեսանդրիա գավառներին։ 2019 թվականի հունվարի 1-ի դրությամբ իր կազմում ուներ 82 համայնք, զբաղեցնում էր 2081 կմ2 տարածք։ Բնակչության թվաքանակը՝ 176 641 (2012 թվականին այդ ցուցանիշը եղել է 178.856), բնակչության խտությունը՝ 85 մարդ/կմ²։ Վարչական կենտրոնը Վերչելլի քաղաքն է։

Գավառը հայտնի է բրնձի մշակությամբ, որին զգալի տարածքներ են հատկացված։ Տնտեսության եկամտաբեր ճյուղերից է նաև զբոսաշրջությունը, որը բավականին զարգացած է բնության և պատմա-մշակութային մեծաթիվ ու արժեքավոր հուշարձանների առկայության, մշակութային խոշոր միջոցառումների պարբերաբար կազմակերպման շնորհիվ։

## Տեսարժան վայրեր
2003 թվականին ՅՈՒՆԵՍԿՕ-ն Սակրո Մոնտե դի Վարալլո (*Sacro Monte di Varallo*) տաճարը ներառել է Համաշխարհային ժառանգության ցանկում։ Առանձնահատուկ հիշատակության արժանի հուշարձաններից է նաև Վերչելլի քաղաքում գտնվող Սանտ Անդրեա միջնադարյան բազիլիկ եկեղեցին։

## Պատկերասրահ

Sacro Monte Varallo 4.JPG|Սակրո Մոնտե դի Վարալլոյի ճակտոնը
File:Sacro Monte di Varallo Fig1.JPG|Սակրո Մոնտե դի Վարալլոյի պատկերազարդումներից. նկարիչ՝ Ջովաննի դ'Էնրիկո (*Giovanni d'Enrico*), 1608-9
File:Sacro Monte di Varallo Fig3.JPG|Սակրո Մոնտե դի Վարալլոյի պատկերազարդումներից. նկարիչ՝ Ջովաննի դ'Էնրիկո (*Giovanni d'Enrico*),, 1599-1600
File:Sacro Monte di Varallo Fig4.JPG|Սակրո Մոնտե դի Վարալլոյի պատկերազարդումներից


## Ծանոթագրություններ

## Արտաքին հղումներ
*Պաշտոնական կայքէջը
*Պաշտոնական կայքէջ Եվրոպայի սուրբ սարերի վերաբերյալ/Official web site for European Sacred Mountains 

Կատեգորիա:Բնօրինակում անաղբյուր հոդվածներ
Կատեգորիա:Իտալիայի գավառներ
Կատեգորիա:Իտալիայի վարչական բաժանում
Բենտ Հանսեն

**Բենտ Հանսեն** (, ), դանիական ծագումով շվեդ և ամերիկացի տնտեսագետ։

## Կենսագրություն
Բենտ Հանսենը ծնվել է Դանիայում։ 1938 թվականին ընդունվել է Կոպենհագենի համալսարան, որտեղ ուսումնասիրել է տնտեսագիտություն։ Այն բանից հետո, երբ Դանիան օկուպացվել է նացիստների կողմից, նա նավակով փախել է Շվեդիա։

1946 թվականին, Կոպենհագենի համալսարանում ստանալով բակալավրի աստիճան և արտերկրում գիտահետազոտական աշխատանքի համար կրթաթոշակ, նա մեկնել է Ուփսալայի համալսարան, որտեղ մեկ տարի անց դարձել է դասախոս, իսկ 1951 թվականին Էրիկ Լինդալի ղեկավարությամբ պաշտպանել է դոկտորական ատենախոսություն գնաճի տեսության վերաբերյալ։ 1951 թվականին իր ատենախոսության թեմայով նա հրատարակել է առաջին գիրքը՝ «Գնաճի տեսության ուսումնասիրություն» (), որը նրան հայտնի է դարձրել որպես գիտնական։

1955-1962 թվականներին ղեկավարել է Ստոկհոլմի տնտեսական հետազոտությունների ազգային ինստիտուտը։

1961 թվականին Հանսենն ամուսնալուծվել է առաջին կնոջից։ Նրանք ամուսնացած էին 1942 թվականից և ունեին 2 դուստր և մեկ որդի։ 1962 թվականին, Կահիրեում դասախոսություններ կարդալիս Հանսենը հանդիպել է մի եգիպտուհու, ամուսնացել նրա հետ և տեղափոխվել Կահիրե՝ զբաղեցնելով Տնտեսական համագործակցության և զարգացման կազմակերպության (ՏՀԶԿ) պլանավորման ինստիտուտի խորհրդականի պաշտոնը։ Նրա հետազոտական հետաքրքրությունների նոր ոլորտը զարգացման տնտեսագիտությունն էր։

Երեք տարի Եգիպտոսում աշխատելուց հետո, ապա կարճ ժամանակով դասավանդելով Ստոկհոլմի համալսարանում, նա մեկնել է ԱՄՆ։ 1966-1998 թվականներին եղել է Բերքլիի Կալիֆոռնիական համալսարանի պրոֆեսոր, 1977-1985 թվականներին ղեկավարել է տնտեսագիտության ֆակուլտետը։

Մահացել է Ալեքսանդրիայում՝ երկարատև հիվանդությունից հետո, երկրորդ կնոջ ընտանիքում։

## Գիտական ներդրում
«Գնաճի տեսության ուսումնասիրություն» գրքում Հանսենը սահմանել է գնաճի երկու տեսակ՝ ճնշված (repressed) և բաց (open)։

## Հիմնական աշխատություններ
* *Вent Hansen* A study in the theory of inflation, London, 1951.
* *Вent Hansen* Economic Theory of Fiscal Policy, London, 1958.
* *Вent Hansen, Girgis A. Marzouk* Development and economic policy in the UAR, 1965.

## Ծանոթագրություններ

Կատեգորիա:Ամերիկացի տնտեսագետներ
Կատեգորիա:Գիտնականներ այբբենական կարգով
Կատեգորիա:Շվեդ տնտեսագետներ
Սուրբ Սարգիս եկեղեցի (Ծար, 1274)

**Սուրբ Սարգիս եկեղեցի**, հայկական առաքելական ավերված եկեղեցի Արցախի Հանրապետության Շահումյանի շրջանի Ծար գյուղում։

## Պատմություն
Սուրբ Սարգիս եկեղեցին կառուցվել է 1274 թվականին Ծար գյուղի հարավային կողմում։ Կանգուն է մնացել մինչև 1950-ական թվականները։ Հայտնի է, որ եկեղեցին ավերվել է այդ ժամանակ Ծարում բնակվող թուրքերի կողմից և քարերն օգտագործվել գյուղի դպրոցի շինարարության համար։

2020 թվականի հայ-ադրբեջանական պատերազմի ընթացքում Ադրբեջանի Հանրապետության նախագահ Իլհամ Ալիևի, Հայաստանի վարչապետ Նիկոլ Փաշինյանի և Ռուսաստանի Դաշնության նախագահ Վլադիմիր Պուտինի համատեղ ստորագրված համաձայնագրով Արցախի Հանրապետության Շահումյանի շրջանի քարվաճառյան հատվածը, այդ թվում՝ նաև Ծար գյուղը, հայաթափվել և 2020 թվականի նոյեմբերի 25-ին հանձնվել է Ադրբեջանի զինված ուժերի վերահսկողությանը։

### Ուսումնասիրություններ
280px|մինի|աջից|Սուրբ Սարգիս եկեղեցու քարերով 1950 թվականին ադրբեջանական իշխանությունների կողմից կառուցված դպրոցի կիսավեր շենքը
Սուրբ Սարգիս եկեղեցին տարբեր ժամանակներում ուսումնասիրվել է հուշարձաններով հետաքրքրվող մասնագետների կողմից։ Հայտնի է, որ 1880-ական թվականների վերջերին եկեղեցու ուսումնասիրությամբ զբաղվել է Մակար Բարխուդարյանցը։ Նրա կատարած աշխատանքի շնորհիվ են հայտնի եկեղեցու վիմագրերից մի քանիսի պարունակած տեղեկությունները։ 2015 թվականին եկեղեցու ուսումնասիրությամբ զբաղվել է Հայկական ճարտարապետությունն ուսումնասիրող կազմակերպության նախագահ հուշարձանագետ Սամվել Կարապետյանը։

## Ճարտարապետական նկարագիր
Սուրբ Սարգիս եկեղեցին եղել է թաղակապ, միանավ կառույց։ Ունեցել է 7,15x4,75 մ արտաքին չափեր և կառուցված է եղել քարից։ Պատերին ագուցված են եղել խաչքարեր, որոնք եկեղեցու քանդումից հետո Խորհրդային Ադրբեջանի պատկան մարմինների կողմից օգտագործվել են դպրոցի կառուցման համար։ Խաչքարերը կամ առանձին կտորներ 1990-ական թվականներից մինչև 2010-ական թվականները հայտնաբերվել են Ծար գյուղի դպրոցի շենքի պատերի մեջ։

## Գերեզմանոց
Սուրբ Սարգիս եկեղեցու շուրջ տարածված է եղել պատմական գերեզմանոց, որտեղ առկա են եղել խաչքարեր, որոնց վրա փորագրված են եղել պատմաճարտարապետական մեծ արժեք ունեցող հայերեն արձանագրություններ։

## Տես նաև
* Ծար 
* Ծարի Սուրբ Սարգիս եկեղեցի (1279 թ․),

## Ծանոթագրություններ

Կատեգորիա:Շահումյանի շրջանի վանքեր և եկեղեցիներ
Կատեգորիա:Ծար
Կատեգորիա:Եկեղեցիներ այբբենական կարգով
Կատեգորիա:13-րդ դարի հայկական վանքեր և եկեղեցիներ
Angry Birds Friends

***Angry Birds Friends***, սոցիալական համակարգչային խաղ ֆինլանդական *Rovio* մշակողից, «Angry Birds» շարքի մաս։ Նախագծված է Ֆեյսբուք սոցիալական ցանցի համար, որում այն ի սկզբանե թողարկվել է որպես *Flash* հավելված՝ *Facebook API*-ի հիմքի վրա։ Հետագայում թողարկվել է Android-ի և iOS-ի համար՝ որպես App Store-ի կամ Google Play-ի միջոցով ներբեռնված ծրագիր։

## Նկարագրություն
Ի տարբերություն *Angry Birds* խաղերի նախորդ տարբերակի՝ այս խաղը համաժամացնում է նվաճումները և առաջընթացը Ֆեյսբուքի միջոցով խաղացողների և նրանց ընկերների միջև, ովքեր նույնպես խաղում են խաղը։ Խաղալու համար հարկավոր է մուտք գործել Ֆեյսբուք OAuth արձանագրության միջոցով։ Լավագույն 3 խաղացողները ամեն շաբաթ ստանում են խաղային արժույթ, որը կոչվում է «թռչունների մետաղադրամներ», որոնք կարող են օգտագործվել բոնուսներ ձեռք բերելու կամ լրացուցիչ սլոթեր գնելու համար։ Բացի այդ, բջջային տարբերակը ներառում է վերապատրաստման 4 մակարդակ, որտեղ կան անսահման բոնուսներ, որոնք հասանելի են օգտագործման համար։

2012 թվականի փետրվարին «Surf and Turf» էպիզոդը ավելացվել է «Angry Birds Friends» տարբերակին և այն նաև ավելացվել է նաև բնօրինակ Angry Birds-ին։ 2012 թվականի հուլիսին «Angry Birds Friends»-ում ավելացվել է «Pigini Beach» դրվագը։

2012 թվականի օգոստոսին *Rovio*-ն հայտարարել է Green Day պրանկ-խմբի հետ գործընկերության մասին, ինչը հանգեցրել է «Angry Birds Friends»-ի 20 նոր մակարդակի, որին մասնակցում էին բոլոր 3 երաժիշտները։ Նոր մակարդակները ներկայացնում են «Green Day»-ի յուրաքանչյուր մասնակցի որպես կանաչ խոզ։ Վերջին «Green Day» սինգլը դարձել է խաղի սաունդթրեքը։ Մակարդակները ջնջվել են 2012 թվականի դեկտեմբերին։

2013 թվականի մարտին ավելացվել է մի դրվագ, որը կոչվում էր «Խոզի հեքիաթներ», որն ունի ֆանտաստիկ թեմատիկ մակարդակներ։ Շաբաթական ներխաղային մրցաշարերում երբեմն ցույց են տալիս մակարդակներ, այս սեզոնի հիման վրա, ինչպիսիք են Սուրբ Ծննդյան թեմաներով մակարդակները դեկտեմբերին և Զատկի թեմաներով մակարդակները՝ Զատկի տոնին։

2016 թվականի մարտին «Angry Birds Friends»-ն ունեցել է հատուկ թեմա՝ «Մեկ տարի տիեզերքում»՝ նվիրված ամերիկացի տիեզերագնաց Քելի Սքոթի և երկու տիեզերագնացների վերադարձին, ովքեր մի ամբողջ տարի անցկացրել են Միջազգային տիեզերական կայանում։

## Քննադատություն

Խաղը ստացել է խառը արձագանքներ *Metacritic*–ից՝ 5 արձագանքի հիման վրա 65/100 վարկանիշով։ *Pocket Gamer*-ը խաղը քննադատել է խաղը այն բանի համար, որ այն «մակերեսային և ձանձրալի» է։

2013 թվականի ապրիլին *Rovio*-ն հայտարարել է, որ խաղը Ֆեյսբուքում բեռնել են 60 միլիոն օգտատեր, ընդ որում, ամեն օր խաղ են մտնում 1,2 միլիոն օգտատեր, իսկ ամեն ամիս՝ 10 միլիոն։

## Ծանոթագրություններ

Կատեգորիա:2012 տեսախաղեր
Կատեգորիա:IOS խաղեր
Կատեգորիա:Windows տեսախաղեր
GROOVE (երգիչ)

**Նիկոլայ Նիկոլաևիչ Սոբոլև** (, , ավելի հայտնի իր բեմական անունով՝ **GROOVE**), ռուս երգիչ, երգահան, երաժշտական պրոդյուսեր։ «ԼԻՏՎԻՆԵՆԿՈ» երաժշտական խմբի հիմնադիր։

## Կենսագրություն
### 1996-2018. Վաղ կյանք
Նիկոլայը ծնվել է 1996 թվականի մարտի 21-ին Ստավրոպոլի երկրամասի Ռիզդվյան գյուղում, մանկուց սիրել է երաժշտությունը, նույն տարիքում սկսել է գրել իր առաջին երգերը, 9 դասարանն ավարտելուց հետո տեղափոխվել է։ Ստավրոպոլ քաղաք և ընդունվել Բազմամասնագիտական քոլեջ՝ համակարգչային համակարգեր և համալիրներ մասնագիտությամբ։

16 տարեկանից սկսել է համատեղել ուսումը աշխատանքի հետ, 2 տարուց ավելի մատուցող է աշխատել, կես տարի ավտոլվացման կետում, մեկ տարի կարաոկեում՝ ձայնային ինժեներ։

Նա սկսել է երաժշտություն սովորել 2009 թվականին, 2016-ից 2017 թվականներին ավարտել է զինվորական ծառայությունը, ծառայությունից հետո Նիկոլայը վարկ է վերցրել և բացել իր ձայնագրման ստուդիան։
Նույն թվականին նա իրականացրեց իր սեփական «Groove» նախագիծը, որում նա գրեց «ինչպե՞ս ես, փոքրիկ» հիթը, տեսահոլովակը հավաքեց ավելի քան 12 միլիոն դիտում Youtube-ի պաշտոնական ալիքում։

### 2018-2019. Լիտվինենկոյի նախագիծ
2018 թվականին Նիկոլայը Պավել Լիտվինենկոյի և Սերգեյ Կոնդրատիևի հետ հիմնել է LITVINENKO երաժշտական խումբը, որի կազմում են՝ Նիկոլայ Սոբոլևը, Պավել Լիտվինենկոն և Սերգեյ Կոնդրատևը, Աշխատանքի տարիների ընթացքում խումբը թողարկել է մի քանի ալբոմ և սինգլներ, որոնցից մեկը։ «Մեզ ծուխ է պետք», որը Youtube-ի ալիքում հավաքել է ավելի քան 24 միլիոն դիտում։

2019 թվականին թողարկվում է «Op, Garbage» սինգլը, որը հիթ է դարձել Ռուսաստանում, իսկ ավելի ուշ ԱՊՀ սահմաններից դուրս երգի տեսահոլովակը հավաքել է ավելի քան 95 միլիոն դիտում։ Կոմպոզիցիան զբաղեցրել է 12-րդ տեղը « Վկոնտակտե »-ի թոփ-շքերթում, ըստ InterMedia- ի։

Հաջորդ տարի Instagram- ում հայտնվում է կարճ տեսանյութ, որում Ալլա Պուգաչովայի չեչեն թոռը պարում է «Op, Trash» սինգլի ներքո։

2019 թվականին թիմը բաժանվեց և դադարեց գոյություն ունենալ, իսկ ստեղծագործական կեղծանունը բաժին հասավ Պավել Լիտվինենկոյին։

### 2018-2021 GROOVE նախագիծ
2018-ին Նիկոլայը հիմնեց «GROOVE» մենակատար նախագիծը։ 2020-ին նա ելույթ ունեցավ Մոսկվայի «Գորկու այգում» ամենամյա երաժշտական փառատոնին, «Moscow Graduation 2020», որտեղ ուղիղ հեռարձակում էր Առաջին հեռուստաալիքի երաժշտությունը։

### 2021-2022: Պրոդյուսեր
2021 թվականին մանկության ընկեր Սերգեյ Կոնդրատիևի հետ նրանք ստեղծեցին և հիմնեցին Flava Music երաժշտական լեյբլը, որտեղ փնտրում են տաղանդավոր արտիստների և գովազդում իրենց աշխատանքը։

Նիկոլայը ստեղծել է այնպիսի արտիստներ, ինչպիսիք են՝ « Բոդիև », «ԱՐՉԻ», «Հույսի ճառագայթ»։

## Անձնական կյանքի
Նիկոլայը ամուսնացած չէ, նա ոչ մի տեղ չի նշում իր անձնական կյանքի մանրամասները։

## Դիսկոգրաֆիա
### Ալբոմ

### Միայնակները

### Մասնակցություն այլ արտիստների թողարկումներին

## Գծապատկերների դիրքերը

## Նշումներ

## Արտաքին հղումներ
* 
* 
* 

Կատեգորիա:1996 ծնունդներ
Կատեգորիա:21-րդ դարի երգիչներ և երգչուհիներ
Կատեգորիա:Ապրող անձինք
Կատեգորիա:Մարտի 21 ծնունդներ
Կատեգորիա:Ռուս երաժիշտներ
Կատեգորիա:Ռուս երգիչներ
Վեսնա Ռոժիչ

**Վեսնա Ռոժիչ** (, ), սլովենացի շախմատիստ, կանանց միջազգային վարպետ (2006)։

## Կենսագրություն
Սլովենիայի կրկնակի չեմպիոն (2007 և 2010 թվականներին, 1-2 տեղերն է կիսել Ինդիրա Բայթի հետ՝ նրանից առաջ անցնելով լրացուցիչ ցուցիչներով)։ 2005 թվականի Սլովենիայի առաջնության բրոնզե մեդալակիր։

Սլովենիայի հավաքականի կազմում մասնակցել է չորս շախմատային օլիմպիադաների (2002, 2008, 2010 և 2012 թվականներին, 2002 թվականին հանդես է եկել 2–րդ հավաքականի կազմում, առաջին տախտակի մոտ), չորս Եվրոպայի թիմային  առաջնությունների (2005, 2007, 2009 և 2011 թվականներին), Միտրոպի գավաթների՝ 2005, 2006, 2007 և 2009 թվականներին (հավաքականը հաղթել է  2005, 2006 և 2009 թվականների մրցախաղերում և դարձել է 2007 թվականի մրցաշարի արծաթե մեդալակիր), չորս Եվրոպայի պատանեկան թիմային առաջնությունների (2001-2004 թվականներին՝ մինչև 18 տարեկան կատեգորիայում), մի շարք միջազգային մրցախաղերի։

Միջերկրածովյան երկրների առաջնության կանանց մրցաշարի հաղթող (Ելենա Տիտովա-Բորիչի դեմ մրցախաղում հաղթել է)։

Եվրոպայի և աշխարհի պատանեկան և երիտասարդական առաջնությունների տարբեր տարիքային կատեգորիաների մասնակից է (լավագույն արդյունք՝ կիսել է 2-4 տեղերը 2005 թվականին Եվրոպայի պատանեկան առաջնությունում՝ մինչև 18 տարեկան կատեգորիայում)։

Մահացել է 26 տարեկանում, քաղցկեղից։

## Հիմնական սպորտային արդյունքներ

## Վարկանիշի փոփոխություն

## Ծանոթագրություններ

Կատեգորիա:Շախմատային օլիմպիադաների մասնակիցներ
Կատեգորիա:Շախմատիստներ այբբենական կարգով
Կատեգորիա:Քաղցկեղից մահացածներ
Գրոմ կատուն և կախարդված տունը

**«Գրոմ կատուն և կախարդված տունը»** (, ), Բելգիայի արտադրության լիամետրաժ մուլտֆիլմ՝ 3D անիմացիոն համակարգչային տեխնիկայով։ Ռեժիսորներն են Ժերեմի Դեգրյուսոնան և Բենա Ստասենը։

## Սյուժե
Կատուն, որը տերերի տեղափոխվելուց հետո մնացել էր փողոցում, ամպրոպի ժամանակ ապաստան է որոնում և պատահաբար մտնում է ծեր աճպարար Լոուրենսի ոչ սովորական տուն, որը լցված էր տարօրինակ իրերով և մեխանիզմներով։ Գրոմը, կատվին այդպես էր անվանել Լոուրենսը, անմիջապես նվաճում է ծերուկի համակրանքը, սակայն  նրա հիմնական ընտանի կենդանիները և ընթերակաները՝ նապաստակ Ջեքը և մուկ Մեգին, այնքան էլ բարեհոգի չէին տրամադրված և փորձում էին «նորեկին» տանից դուրս անել, ինչի պատճառով տերը ենթարկվում է վթարի և տեղափոխվում հիվանդանոց։ Օգտվելով դրանից՝ աճպարարի զարմիկը՝ խաբեբա–ռիելթոր Դենիելը, փորձում է վաստակել հորեղբոր անշարժ գույքի միջոցով և Գրոմը մյուս կենդանիների հետ (բացառությամբ Ջեքի) միավորվում են տունը պաշտպանելու համար՝ վերջապես միմյանց մեջ գտնելով դրական կողմ։

## Դերերում

## Անվանակարգեր և պարգևներ
* 2014 - առաջադրվել է Սիեթլի միջազգային կինոփառատոնին (SIFF)՝ «Լավագույն ընտանեկան ֆիլմ երիտասարդ ժուրիի ընտրությամբ» անվանակարգում։

## Քննադատների գնահատական
Մուլտֆիլմը *Metacritic.com*-ի 13 քննադատների կարծիքի հիման վրա 100-ից միջին հաշվով ստացել է քննադատների գնահատականի 47 %-ը, *Rotten Tomatoes* կայքում ֆիլմը հավաքել է 71% միավոր՝ հիմնվելով 28 քննադատների արձագանքների վրա՝ 20 «fresh» գնահատականը ընդդեմ 8 «rotten»-ի և ընդհանուր կոնսեսուսով, որ «Գրոմ կատուն և կախարդված տունը» չունի իրական խորը սյուժե, բայց լիարժեք փոխհատուցում է փոքր հեռուստադիտողների տեսողական շքեղությունը»։

## Ծանոթագրություններ

Կատեգորիա:2010-ականների անգլերեն ֆիլմեր
Կատեգորիա:3D մուլտֆիլմեր
Կատեգորիա:Բելգիական մուլտֆիլմեր
Կատեգորիա:Լիամետրաժ անիմացիոն ֆիլմեր
Կատեգորիա:Մուլտֆիլմեր կատուների մասին
Գիյոմ Շեն

**Գիյոմ Շեն** (, ), ֆրանսիացի ձյուդոիստ, որը հանդես է գալիս մինչև 73 կիլոգրամ քաշային կարգում։ Օլիմպիական չեմպիոն (2020, խմբային մրցաշար)։

## Կենսագրություն
Գիյոմ Շենը ծնվել է 1986 թվականի հոկտեմբերի 26-ին Փարիզում։ Ձյուդոյով սկսել է զբաղվել 4 տարեկան հասակում Ռեյունյոնում։

## Սպորտային կարիերա
Գիյոմ Շենը ելույթ էր ունենում 2008 թվականից 73 կիլոգրամ քաշային կարգում։2014 թվականին հաղթել է Ֆրանսիայի առաջնությունում։ 2015 թվականինդուրս է եկել Տյումենում կայացած Մեծ սաղավարտի եզրափակիչ և պարտվել է Ուալի Կուրժևային։ 2017 թվականին առաջին անգամ մասնակցել է Եվրոպայի առաջնությանը, բայց դուրս է մնացել երկրորդ ռաունդից։

2018 թվականի աշխարհի առաջնության 1/8 եզրափակչում  պարտվել է ճապոնացի Սոիթի Հասիմոտոյին։ Թիմային հաշվով ֆրանսիացիները դուրս են եկել եզրափակիչ և պարտություն են կրել Ճապոնիայի հավաքականից։ 2019 թվականին Եվրոպայի առաջնությունը կայացել է Եվրոպական խաղերի շրջանակում Մինսկում։ Շենը  դուրս է մնացել առաջին ռաունդից՝ պարտվելով ռուս մարզուհի Դենիս Յարցևին։ Երկու ամիս անց Տոկիոյի աշխարհի առաջնությունում հաղթել է առաջին երեք գոտեմարտերում, սակայն դուրս է մնացել 1/8 եզրափակչից՝ կրկին պարտվելով Յարցևին։ Խմբում մրցաշարային աղյուսակում երեք հաղթանակ է տարել, բայց եզրափակչում զիջել է ճապոնացի Սյոհեյ Օնոյին։ Ինչպես և նախորդ տարում, Ֆրանսիայի հավաքականը նվաճել է արծաթ։ COVID-19 համավարակի պատճառով հարկադիր ընդմիջումից հետո Շենը մասնակցել է Պրահայի Եվրոպայի առաջնությանը, որտեղ 1/8 եզրափակչում զիջել է շվեյցարացի Նիլս Ստամպին։ 2021 թվականին Լիսաբոնում կայացած Եվրոպայի առաջնությունում նա առաջին գոտեմարտում պարտվել է իտալացի Ջովանի Էսպոզիտոյին։ Երեք ամիս անց Տոկիոյի Օլիմպիական խաղերում անհատական մրցաշարում նա երկրորդ մրցաշրջանում պարտվել է օլիմպիական չեմպիոն վրացի Լաշա Շավդաթուաշվիլիին։ Թիմային հաշվարկում նա ոսկե մեդալ է նվաճել այն բանից հետո, երբ ֆրանսիացիները եզրափակչում հաղթել են ճապոնացիներին։ Շենը քառորդ եզրափակչում հաղթել է իսրայելցի Տոհար Բութբուլին, իսկ կիսաեզրափակչում՝ հոլանդացի Թորնիկե Ցյակադոեին։ Եզրափակչում նա պետք է հանդես գար Սյոհեյ Օնոյի դեմ վերջին մարտում, բայց արդեն առաջին հինգ գոտեմարտերում ֆրանսիացիները հավաքել են չորս միավոր՝ ապահովելով իրենց ոսկե մեդալ, դրա համար Շենի և Օնոյի գոտեմարտը չի կայացել։

## Ծանոթագրություններ

Կատեգորիա:Ֆրանսիացի օլիմպիական չեմպիոններ
Կատեգորիա:Ֆրանսիացի ձյուդոիստներ
Կատեգորիա:2020 թվականի Ամառային օլիմպիական խաղերի չեմպիոններ